CEZ MIRRI:

Rámcová dohoda o prieskumoch

uzavretá v zmysle ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a v zmysle § 2 ods. 5 písm. g) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“)

(ďalej len **„Rámcová dohoda“**)

medzi:

1. **Objednávateľom**

názov: **Ministerstvo investícií, regionálneho rozvoja a informatizácie Slovenskej republiky**

 sídlo: Štefánikova 15, 811 05 Bratislava

zastúpený: Ing. Antónia Mayerová

 generálna tajomníčka služobného úradu Ministerstva

 investícií, regionálneho rozvoja a informatizácie

 Slovenskej republiky

IČO: 50349287

DIČ: 2120287004

IČ DPH: nie je platiteľom DPH

bankové spojenie: Štátna pokladnica

IBAN: SK52 8180 0000 0070 0055 7142

 SK30 8180 0000 0070 0055 7150

(ďalej len **„Objednávateľ“**)

a

1. **Poskytovateľom**

názov:

sídlo:

zastúpený:

IČO:

DIČ:

IČ DPH:

bankové spojenie:

IBAN:

e-mail:

zastúpený:

 (ďalej len **„Poskytovateľ“**)

(Objednávateľ a Poskytovateľ ďalej spolu len **„Zmluvné strany“** a jednotlivo „**Zmluvná strana**“)

**Preambula**

Táto Rámcová dohoda sa uzatvára s Poskytovateľom ako s úspešným uchádzačom verejného obstarávania podľa § 117 ZVO na predmet zákazky: „Meranie indikátorov kvality a spokojnosti s vybranými e-službami verejnej správy a monitoring vybraných ukazovateľov pre oblasť rozvoja informatizácie spoločnosti na roky 2022“ a „Prieskumy informovanosti verejnosti o podpore financovania z eurofondov“.

# Čl. I.

**Predmet Rámcovej dohody**

1. Predmetom Rámcovej dohody je záväzok Poskytovateľa, za podmienok dojednaných v tejto Rámcovej dohode, vykonať pre Objednávateľa riadne a včas služby spočívajúce v prieskumoch:

1.1 „Meranie indikátorov kvality a spokojnosti s vybranými e-službami verejnej správy a monitoring vybraných ukazovateľov pre oblasť rozvoja informatizácie spoločnosti na rok 2022”, a to v nasledovnej štruktúre:

* Kvalitatívna časť: 6 x skupinová diskusia formou osobného skupinového stretnutia s respondentami (3 skupinové diskusie v Bratislave, 3 skupinové diskusie v Košiciach);
* Kvantitatívna časť: „Meranie indikátorov kvality a spokojnosti s vybranými e-službami verejnej správy a monitoring vybraných ukazovateľov pre oblasť rozvoja informatizácie spoločnosti 2022“– občania SR (v členení na: populácia SR 18 + a občania – užívatelia elektronických služieb verejnej správy 18 +), podniky SR a vybraná špecializovaná skupina (napr. IT špecialisti alebo znevýhodnení občania a pod., na základe potrieb Objednávateľa sa daná skupina definuje na pracovnom stretnutí);
* Stretnutie pracovnej skupiny v rozmedzí jedného pracovného dňa, Poskytovateľ prekonzultuje so zástupcami Objednávateľa problematiku finalizácie hlavných tém prieskumu, nastavenie vybraných indikátorov a konečného dizajnu projektu; Stretnutie pracovnej skupiny sa uskutoční v sídle Objednávateľa v Bratislave;
* Vypracovanie Záverečných správ prieskumu a osobná prezentácia výsledkov projektu.

Cieľom poskytovaných služieb je zmerať všetky požadované indikátory v segmentoch tak, aby bolo možné ich porovnanie s predchádzajúcimi ročníkmi projektu a na základe výsledkov stretnutia pracovnej skupiny (v rozmedzí cca jedného pracovného dňa), nastaviť nové indikátory a konečný dizajn projektu).

1.2 „Informovanosť verejnosti o podpore financovania z eurofondov“, a to v nasledovnej štruktúre:

* Kvalitatívna časť: 6 x skupinová diskusia pri minimálnom počte respondentov 10/skupina (3 skupinové diskusie v trvaní 1,5 hod. pre každý kvalitatívny prieskum);
* Kvantitatívna časť: osobné dopytovanie na vzorke 1200 respondentov rozdelených do 5 kategórií 2x počas trvania Rámcovej dohody;
* Stretnutie pracovnej skupiny - Poskytovateľ prekonzultuje so zástupcami Objednávateľa problematiku finalizácie hlavných tém prieskumov, nastavenie vybraných indikátorov a konečného dizajnu projektu; Stretnutie pracovnej skupiny sa uskutoční v sídle Objednávateľa v Bratislave;
* Vypracovanie Záverečných správ prieskumov a osobná prezentácia výsledkov projektov.

(ďalej spolu len „**Predmet Rámcovej dohody**“ alebo „**Služby**“)

2. Podrobná špecifikácia Predmetu Rámcovej dohody je uvedená v prílohe č. 1 tejto Rámcovej dohody „Opis predmetu zákazky - špecifikácia“ (ďalej len „príloha č. 1”), ktorá tvorí neoddeliteľnú súčasť Rámcovej dohody.

3. Poskytovateľ sa zaväzuje zabezpečiť Predmet Rámcovej dohody v zmysle podrobnej špecifikácie, ktorá je uvedená v prílohe č. 1 tejto Rámcovej dohody. Poskytovateľ sa ďalej zaväzuje odprezentovať Objednávateľovi výsledky prieskumu formou osobnej prezentácie podľa pokynov uvedených v prílohe č. 1 tejto Rámcovej dohody.

4. Pod pojmom „Predmet Rámcovej dohody“ sa rozumie aj časť Predmetu Rámcovej dohody.

5. Poskytovateľ sa zaväzuje Predmet Rámcovej dohody vykonať na svoje náklady a na svoje nebezpečenstvo v čase určenom v článku 3 tejto Rámcovej dohody a Objednávateľ sa zaväzuje riadne a včas vykonaný Predmet Rámcovej dohody prevziať a zaplatiť Poskytovateľovi dohodnutú cenu uvedenú v čl. 4 tejto Rámcovej dohody.

6. Poskytovateľ sa zaväzuje zabezpečiť služby jedného experta – konzultanta:......... , na účely nastavenia a finalizácie metodológie všetkých častí prieskumov, ktorý bude k dispozícií počas celého trvania tejto Rámcovej dohody a ktorý spĺňa nasledovné požiadavky: minimálne 5 rokov skúseností v oblasti marketingového výskumu, výskumu verejnej mienky a výskumu trhu vrátane skúseností s využitím kvantitatívnych aj kvalitatívnych metód vo výskumných projektoch. Expert - konzultant sa zúčastní tiež na stretnutiach pracovnej skupiny.

7. Poskytovateľ je oprávnený vymeniť osobu uvedenú ako expert - konzultant za inú fyzickú osobu, a to za predpokladu, že daná fyzická osoba bola vopred písomne odsúhlasená Objednávateľom podľa jeho vlastného uváženia na základe predloženého životopisu nového experta – konzultanta, v ktorom bude preukázateľne deklarované, že tento expert disponuje rovnakou alebo vyššou odbornou znalosťou a skúsenosťou, než bolo požadované pre expertnú pozíciu podľa odseku 6 tohto článku Rámcovej dohody**.**

# Čl. II.

**Vykonanie a odovzdanie Predmetu Rámcovej dohody**

1. Poskytovateľ sa zaväzuje riadne a včas vykonať Predmet Rámcovej dohody a odovzdať Objednávateľovi Záverečné správy prieskumov na základe preberacieho protokolu podľa čl. 2 ods. 8 v termíne 25 pracovných dní od zaslania objednávky na každý prieskum, ktorý je predmetom tejto Rámcovej dohody. Záverečné správy pre kvantitatívne prieskumy sa odovzdávajú v štruktúre za jednotlivé sledované segmenty prieskumov v elektronickej podobe na prenosovom médiu, vo formáte MS PowerPoint v slovenskom jazyku (hlavné závery projektu aj v anglickom jazyku). Formát pre kvantitatívne prieskumy musí obsahovať min. 50 slidov, grafy, tabuľky v .xls formáte a dáta v SPSS formáte. Formát pre kvalitatívne prieskumy musí obsahovať min. 25 slidov, textové vyhodnotenie a videozáznam. Záverečnú správu poskytovateľ odovzdá aj v tlačenej podobe v počte troch kusov za každý sledovaný segment, zviazaných hrebeňovou väzbou. Záverečné správy za každý cieľový segment zákazky musia obsahovať nasledovné základné položky: dizajn prieskumu, štruktúra vzorky, ukazovatele spokojnosti, analýza výsledkov, zhrnutie.

2. Poskytovateľ sa zaväzuje pracovať na plnení Predmetu Rámcovej dohody nepretržite a bezodkladne po nadobudnutí účinnosti tejto Rámcovej dohody.

3. Objednávateľ je povinný na požiadanie Poskytovateľa poskytnúť Poskytovateľovi v nevyhnutnej miere súčinnosť potrebnú na vykonanie Predmetu Rámcovej dohody. V rámci súčinnosti je Objednávateľ povinný odovzdať Poskytovateľovi bez zbytočného odkladu po nadobudnutí účinnosti tejto Rámcovej dohody všetky podklady nevyhnutne potrebné na vykonanie Predmetu Rámcovej dohody.

4. Pri vykonávaní Predmetu Rámcovej dohody postupuje Poskytovateľ samostatne a v súlade s pokynmi Objednávateľa. Poskytovateľ sa zaväzuje ako neoddeliteľnú súčasť svojho plnenia poskytnúť Objednávateľovi potrebné konzultácie počas celej doby plnenia Predmetu Rámcovej dohody.

5. Poskytovateľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom na úvodnom stretnutí alebo pri vykonávaní Predmetu Rámcovej dohody v prípade, ak zistil nevhodnosť pokynov pri vykonávaní Predmetu Rámcovej dohody alebo ak mohol túto nevhodnosť zistiť pri vynaložení odbornej starostlivosti. Ak nevhodné pokyny Objednávateľa prekážajú Poskytovateľovi v riadnom vykonávaní Predmetu Rámcovej dohody, je Poskytovateľ oprávnený ich vykonávanie v nevyhnutnom rozsahu prerušiť len na základe písomného oznámenia Objednávateľa o tom, že Objednávateľ trvá na vykonávaní Predmetu Rámcovej dohody s použitím ním daných pokynov. O dobu, po ktorú bolo potrebné vykonávanie Predmetu Rámcovej dohody prerušiť bez zavinenia Poskytovateľa, sa predlžuje lehota určená na dokončenie Predmetu Rámcovej dohody; to neplatí ak sa lehota určená na dokončenie Predmetu Rámcovej dohody predĺži zavinením Poskytovateľa.

6. Ak si Poskytovateľ splní povinnosť uvedenú v predchádzajúcom odseku, nezodpovedá za omeškanie s dokončením Predmetu Rámcovej dohody ani za vady dokončeného Predmetu Rámcovej dohody spôsobené nevhodnými pokynmi Objednávateľa, ak Objednávateľ na ich použití pri vykonávaní predmetu Rámcovej dohody písomne trval. Pri nedokončení Predmetu Rámcovej dohody podľa predchádzajúcej vety, sa Zmluvné strany dohodli, že Poskytovateľovi bude uhradená cena len za tie časti Predmetu Rámcovej dohody, ktoré boli riadne a v plnom rozsahu vykonané.

7. Ak si Poskytovateľ nesplnil povinnosť uvedenú v odseku 5 tohto článku, zodpovedá za vady Predmetu Rámcovej dohody spôsobené použitím nevhodných pokynov daných mu Objednávateľom.

8. Zmluvné strany sa dohodli, že Poskytovateľ predloží návrhy Záverečných správ prieskumov podľa čl. II. Rámcovej dohody (ďalej ako „Záverečné správy“ alebo „Záverečná správa“) do akceptačného konania v elektronickej podobe podľa odseku 1 tohto článku. Záverečné správy musia byť kompletne predložené Poskytovateľom tak, aby Predmet Rámcovej dohody bol vykonaný v lehote podľa odseku 1 tohto článku, s prihliadnutím na odsek 5 tohto článku. Objednávateľ je povinný zariadiť overenie splnenia Predmetu Rámcovej dohody najneskôr do 8 pracovných dní od prevzatia návrhu Záverečnej správy od Poskytovateľa. Prevzatie návrhu Záverečnej správy je písomne doložené podpisom preberacieho protokolu (ďalej ako „preberací protokol“), ktorého vzor je uvedený v prílohe č. 2 k Rámcovej dohode. V prípade, ak odovzdaná Záverečná správa nezodpovedá dohodnutému rozsahu a/alebo kvalite, je Objednávateľ povinný túto skutočnosť oznámiť Poskytovateľovi písomne alebo elektronicky formou pripomienok. Poskytovateľ je povinný bezodkladne zapracovať všetky pripomienky Objednávateľa, vrátane odstránenia zistených vád, najneskôr do 5 pracovných dní od ich písomného alebo elektronického doručenia, pokiaľ sa zmluvné strany nedohodnú inak. Ak Objednávateľ odmietne aj prepracovanú Záverečnú správu z dôvodu nedodržania a nezapracovania jeho pripomienok Poskytovateľom, uvedené bude považované za podstatné porušenie povinností Poskytovateľa a Objednávateľ môže odstúpiť od Rámcovej dohody.

9. Akceptačné konanie je ukončené vtedy, keď Objednávateľ podpisom akceptačného protokolu (ďalej ako „akceptačný protokol“) potvrdí, že všetky ním vznesené pripomienky boli Poskytovateľom do Záverečných správ zapracované v požadovanom rozsahu a kvalite a tá je v súlade so všetkými pripomienkami Objednávateľa. Vzor akceptačného protokolu je uvedený v prílohe č. 2 k Rámcovej dohode.

10. Akceptačný a preberací protokol podpisuje oprávnená osoba za každú Zmluvnú stranu.

# Čl. III.

**Čas poskytnutia Služieb**

# Poskytovateľ sa zaväzuje pre Objednávateľa poskytovať Služby počas obdobia 12 mesiacov od účinnosti Rámcovej dohody alebo do vyčerpania celkovej zmluvnej ceny podľa článku IV. ods. 2 tejto Rámcovej dohody, podľa toho, ktorá z uvedených skutočností nastane skôr.

# Čl. IV.

**Cenové a platobné podmienky**

1. Zmluvné strany sa výslovne dohodli, že celková zmluvná cena za Služby poskytnuté podľa Rámcovej dohody je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. Dohodnuté zmluvné ceny za Služby sú stanovené bez DPH, aj vrátane DPH, ktorá bude k cenám pripočítaná v zodpovedajúcej výške stanovenej príslušným všeobecne záväzným právnym predpisom platným v Slovenskej republike. V dohodnutej zmluvnej cene za poskytnuté Služby sú zahrnuté všetky náklady Poskytovateľa a jeho subdodávateľov súvisiace s poskytnutím Služieb. Poskytovateľ vyhlasuje, že takto dohodnutá zmluvná cena je konečná a nemenná a zahŕňa všetky jeho predpokladané náklady a primeraný zisk.
2. Zmluvné strany sa výslovne dohodli, že celková maximálna a súhrnná výška zmluvnej ceny za Služby poskytnuté na základe tejto Rámcovej dohody je: **............** EUR bez DPH, (slovom: ..............), **............** EUR s DPH (slovom: .................) (ďalej len „Celková zmluvná cena“). Celková zmluvná cena bude hradená z prostriedkov štátneho rozpočtu Slovenskej republiky a prostriedkov Európskej Únie na základe projektov technickej pomoci príslušných programov a operačných programov.
3. Poskytovateľ je oprávnený po vykonaní každého prieskumu a protokolárnom akceptovaní odovzdaní vykonaných prác vyhotoviť faktúru na základe čiastkovej objednávky vyhotovenej Objednávateľom a zaslanej Poskytovateľovi na e-mail. Vystavená faktúra musí obsahovať aj predmet zmluvy, celkovú zmluvnú cenu. Prílohou doručenej faktúry musí byť akceptačný protokol vykonaných prác. Faktúra musí obsahovať všetky náležitosti účtovného dokladu podľa ustanovenia § 10 zákona č. 431/2002 Z. z. o účtovníctve v znení neskorších predpisov a náležitosti daňového dokladu podľa ustanovenia § 74 zákona č. 222/2004 Z. z. o dani z pridanej hodnoty v znení neskorších predpisov.
4. Poskytovateľ doručí vystavenú faktúru Objednávateľovi prostredníctvom ústredného portálu verejnej správy elektronickou formou alebo v elektronickej podobe na adresu: fakturacia@mirri.gov.sk. Faktúry sú splatné do 60 dní odo dňa ich riadneho doručenia Objednávateľovi.
5. Pre účely tejto Rámcovej dohody sa za dátum úhrady faktúry zo strany Objednávateľa považuje dátum odpísania platenej sumy z účtu Objednávateľa v jeho banke.
6. V prípade, ak faktúry nebudú spĺňať všetky záväzné náležitosti alebo v nich budú uvedené nesprávne údaje, je Objednávateľ oprávnený vrátiť ich na dopracovanie, resp. opravu. Nová lehota splatnosti začína plynúť momentom doručenia opravených alebo doplnených faktúr Objednávateľovi.
7. Zmluvné strany sa dohodli, že na vykonanie Služieb v zmysle a za podmienok uvedených v tejto Rámcovej dohode, Objednávateľ neposkytne Poskytovateľovi žiadny preddavok.
8. Zmluvné strany sa výslovne dohodli, že vylučujú postúpenie pohľadávky na tretiu osobu bez predchádzajúcej vzájomnej písomnej dohody.

# Čl. V.

**Práva a povinnosti Zmluvných strán**

1. Objednávateľ sa zaväzuje:
2. poskytnúť včasné a kompletné informácie a podklady na zabezpečenie poskytnutia Služieb v zmysle a za podmienok uvedených v tejto Rámcovej dohode,
3. bezodkladne informovať Poskytovateľa o prípadných zmenách pri objednávaní poskytovania Služieb.
4. Poskytovateľ sa zaväzuje:
5. poskytovať Služby na kvalitnej a profesionálnej úrovni v zmysle a za podmienok uvedených v tejto Rámcovej dohode,
6. poskytnúť Služby riadne a včas, s odbornou starostlivosťou, v požadovanej kvalite, v súlade s požiadavkami všeobecne záväzných právnych predpisov platných v SR, ktoré sa na poskytované Služby vzťahujú a v zmysle a za podmienok dohodnutých v tejto Rámcovej dohode,
7. pri zariaďovaní požadovanej Služby konať s potrebnou odbornou starostlivosťou podľa pokynov Objednávateľa,
8. chrániť záujmy Objednávateľa súvisiace s poskytovaním Služieb podľa tejto Rámcovej dohody a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
9. pri poskytovaní Služieb dbať na záujmy a dobré meno Objednávateľa a konať v súlade so záujmami Objednávateľa, ktoré sú mu známe,
10. dbať na to, aby jeho činnosť podľa tejto Rámcovej dohody bola maximálne účelná a hospodárna, bezodkladne po zistení písomne upovedomiť Objednávateľa o všetkých prekážkach poskytovania Služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu Služieb,
11. dodržiavať všetky pokyny Objednávateľa k poskytovaniu Služieb a na požiadanie informovať Objednávateľa o priebehu poskytovania Služieb podľa tejto Rámcovej dohody,
12. Poskytovateľ v celom rozsahu zodpovedá za škodu na strane Objednávateľa, ktorá vznikla v dôsledku porušenia povinností Poskytovateľa vyplývajúcich pre neho z tejto Rámcovej dohody alebo všeobecne záväzných právnych predpisov platných v Slovenskej republike.
13. Poskytovateľ sa zaväzuje strpieť výkon kontroly/auditu súvisiaceho s plnením predmetu Rámcovej dohody podľa článku I. Rámcovej dohody oprávnenými osobami kedykoľvek do .......2029. Poskytovateľ sa zároveň zaväzuje poskytnúť všetku potrebnú súčinnosť oprávneným osobám, ktorými sú najmä: Najvyšší kontrolný úrad Slovenskej republiky, Úrad vládneho auditu, Certifikačný orgán a nimi poverené osoby, Orgán auditu, jeho spolupracujúce orgány a nimi poverené osoby.

# Čl. VI.

**Zodpovednosť za vady a reklamačné podmienky**

1. Poskytovateľ zodpovedá za akékoľvek vady, ktoré majú poskytnuté Služby.
2. Objednávateľ sa zaväzuje, že prípadnú reklamáciu zistených nedostatkov a vád poskytnutej Služby uplatní bez zbytočného odkladu po jej zistení písomnou formou prostredníctvom e-mailu u Poskytovateľa. Zmluvné strany sa výslovne dohodli, že v prípade, ak Služba nebude zodpovedať požiadavkám Objednávateľa alebo bude nekvalitná je Poskytovateľ povinný odstrániť tieto vady na vlastné náklady, a to v čo najkratšej možnej lehote podľa rozsahu oznámenej vady, avšak táto lehota nesmie presahovať 7 pracovných dní.

# Čl. VII.

**Sankcie**

1. V prípade, že Poskytovateľ nedodrží termín a čas poskytnutia Služieb alebo Služby neposkytne riadne v zmysle objednávky, môže si Objednávateľ uplatniť voči Poskytovateľovi zmluvnú pokutu vo výške 0,05 % z ceny za Služby s ktorými je v omeškaní, za každý aj začatý deň omeškania. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na náhradu škody, ktorá Objednávateľovi vznikla porušením rovnakej povinnosti Poskytovateľa. Zmluvné pokuty podľa Dohody sú splatné do 30 dní odo dňa doručenia písomnej výzvy na ich zaplatenie Poskytovateľovi.
2. V prípade omeškania Objednávateľa s úhradou faktúry si môže Poskytovateľ uplatniť úrok z omeškania vo výške určenej v súlade s Obchodným zákonníkom a nariadením vlády SR č. 21/2013 Z.z., ktorým sa vykonávajú niektoré ustanovenia Obchodného zákonníka v znení neskorších predpisov.

# Čl. VIII.

**Doba trvania Dohody**

1. Táto Rámcová dohoda sa uzatvára na dobu určitú, a to na obdobie 12 mesiacov odo dňa nadobudnutia účinnosti tejto Rámcovej dohody, alebo do vyčerpania Celkovej zmluvnej ceny v zmysle č. IV. ods. 2 podľa toho, ktorá z uvedených skutočností nastane skôr, s výnimkou tých ustanovení a záväzkov, z ktorých povahy vyplýva, že majú účinky aj po uplynutí platnosti Rámcovej dohody.

2. Okrem zániku Rámcovej dohody na základe skutočností uvedených v odseku 1 tohto článku môže táto Rámcová dohoda zaniknúť:

1. písomnou dohodou Zmluvných strán ku dňu uvedenému v tejto dohode,
2. písomným odstúpením od Rámcovej dohody v prípadoch ustanovených touto Rámcovou dohodou alebo zákonom,
3. písomnou výpoveďou Rámcovej dohody zo strany Objednávateľa aj bez uvedenia dôvodu, a to s výpovednou lehotou 1 (jedného) mesiaca, ktorá začne plynúť prvým dňom nasledujúceho kalendárneho mesiaca po doručení výpovede druhej Zmluvnej strane.
4. Objednávateľ je oprávnený bez akýchkoľvek sankcií odstúpiť od Rámcovej dohody s Poskytovateľom v prípade:
	1. keď ešte nedošlo k jej plneniu,
	2. ak nastane niektorá z okolností podľa § 19 ZVO.
5. Objednávateľ je oprávnený odstúpiť od Rámcovej dohody pri podstatnom porušení Rámcovej dohody Poskytovateľom, pričom za podstatné porušenie Rámcovej dohody Poskytovateľom sa považuje najmä ak:
6. Poskytovateľ porušil svoje povinnosti uvedené v Rámcovej dohode tým, že neposkytol Službu riadne alebo včas podľa podmienok Rámcovej dohody a príslušnej objednávky,
7. Poskytovateľ poruší povinnosť ochrany Dôverných informácií podľa čl. IX. Rámcovej dohody,
8. Poskytovateľ poruší povinnosť vyplývajú z čl. II. ods. 5 Rámcovej dohody a čl. V. ods. 2 Rámcovej dohody.
9. Odstúpenie od Rámcovej dohody je účinné doručením písomného oznámenia o odstúpení druhej Zmluvnej strane. Odstúpenie musí mať písomnú formu, musí byť doručené druhej Zmluvnej strane a musí v ňom byť uvedený konkrétny dôvod odstúpenia, inak je neplatné. Odstúpením od Rámcovej dohody sa Rámcová dohoda neruší od počiatku, ale až odo dňa doručenia odstúpenia druhej Zmluvnej strane a Zmluvné strany nie sú povinné vrátiť si už poskytnuté plnenia.
10. Poskytovateľ je oprávnený odstúpiť od Rámcovej dohody pri podstatnom porušení Rámcovej dohody Objednávateľom, pričom za podstatné porušenie Rámcovej dohody Objednávateľom sa považuje, ak je Objednávateľ v omeškaní s platbou za faktúru o viac ako 30 (tridsať) dní po jej splatnosti.

# Čl. IX.

**Mlčanlivosť**

1. Zmluvné strany sa výslovne dohodli, že za **dôverné informácie** sa považujú:
2. všetky informácie, ktoré Objednávateľ o svojej činnosti a zámeroch pred podpisom tejto Rámcovej dohody i do budúcnosti poskytne Poskytovateľovi vo forme písomnej alebo ústnej resp. technickými prostriedkami a výslovne ich označí ako „**dôverné**";
3. všetky informácie a akékoľvek údaje týkajúce sa činnosti Objednávateľa, jeho štruktúry, hospodárskych výsledkov, finančné, štatistické, daňové a účtovné informácie, informácie o jeho majetku, aktívach a pasívach, pohľadávkach a záväzkoch, informácie o jeho technickom a programovom vybavení, o informačných technológiách a informačnom systéme Objednávateľa, know- how, hodnotiace štúdie a správy, stratégie a plány, informácie týkajúce sa predmetov chránených právom priemyselného alebo iného duševného vlastníctva, dodávateľských a odberateľských vzťahov Objednávateľa, ako aj osobné údaje, ktoré by mohol Poskytovateľ v mene Objednávateľa spracovávať (alebo má akúkoľvek možnosť prístupu k nim) (ďalej len „**Dôverné informácie**“).
4. Dôvernými informáciami nie sú a/alebo prestávajú byť:
5. informácie, ktoré boli v dobe, kedy boli Poskytovateľovi poskytnuté, verejne známe,
6. informácie, ktoré sa stanú verejne známymi potom ako boli Poskytovateľovi poskytnuté, s výnimkou prípadov, kedy sa tieto informácie, stanú verejne známymi v dôsledku porušenia záväzku mlčanlivosti Poskytovateľa podľa tejto Rámcovej dohody,
7. informácie, ktoré boli Poskytovateľovi preukázateľne známe pred ich poskytnutím Objednávateľom, za predpokladu, že nemali charakter Dôverných informácií,
8. informácie, ktoré je Poskytovateľ povinný oznamovať oprávneným osobám na základe všeobecne záväzných právnych predpisov platných v Slovenskej republike,
9. informácie, ktoré boli preukázateľne vytvorené, vyvinuté či získané samostatne Poskytovateľom, od tretej strany, ktorá ich legitímne získala alebo vyvinula, a ktorá nie je viazaná povinnosťou mlčanlivosti ohľadne nich.
10. Poskytovateľ sa zaväzuje, že ak sa v súvislosti so spoluprácou s Objednávateľom počas platnosti Rámcovej dohody zamestnanci Poskytovateľa:
11. dostanú do styku s Dôvernými informáciami bude Poskytovateľ a jeho zamestnanci o týchto informáciách zachovávať mlčanlivosť a chrániť ich. Poskytovateľ sa zároveň zaväzuje, že obmedzí šírenie Dôverných informácií výlučne na tých zamestnancov, ktorí sa musia priamo zúčastniť na vzájomnej spolupráci s Objednávateľom, pričom Poskytovateľ zaviaže týchto zamestnancov k nakladaniu s týmito informáciami ako s Dôvernými informáciami, a to aspoň v rozsahu stanovenom v tomto článku Rámcovej dohody,
12. dostanú do styku s osobnými údajmi fyzických osôb v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“) a Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) bude Poskytovateľ a jeho zamestnanci o týchto informáciách zachovávať mlčanlivosť, spracúvať a chrániť ich v zmysle vyššie uvedenej legislatívy, pričom záväzok tejto mlčanlivosti platí aj po ukončení platnosti tejto Rámcovej dohody, a to na dobu neurčitú.
13. Poskytovateľ bude v plnom rozsahu dodržiavať a aplikovať ustanovenia zákona o ochrane osobných údajov, prijme a vykoná všetky opatrenia, aby nedošlo k prípadnému neoprávnenému alebo náhodnému prístupu k týmto osobným údajom, k ich zmene, zničeniu alebo strate, neoprávneným prenosom, a/alebo k inému neoprávnenému spracovaniu, ako aj k ich prípadnému inému zneužitiu. V prípade porušenia tejto povinnosti zo strany zamestnancov Poskytovateľa nesie Poskytovateľ zodpovednosť v plnom rozsahu. Poskytovateľ prehlasuje a potvrdzuje, že bol zo strany Objednávateľa ku dňu podpisu tejto Rámcovej dohody poučený o právach a povinnostiach ustanovených zákonom o ochrane osobných údajov a o zodpovednosti za jeho porušenie a zaväzuje sa dodržiavať a rešpektovať povinnosti vyplývajúce mu zo zákona o ochrane osobných údajov ako aj z usmernení a pravidiel vykonávaných Objednávateľom za účelom zabezpečenia ochrany osobných údajov fyzických osôb.
14. Poskytovateľ si je vedomý skutočnosti, že je oprávnený poskytnúť Dôverné informácie akejkoľvek tretej osobe vrátane zamestnancov Poskytovateľa, ktorí sa nemusia priamo zúčastniť na vzájomnej spolupráci s Objednávateľom a pridružených osôb (dcérskych, sesterských či matky) s výnimkou osôb podľa ods. 3 tohto článku **výhradne s predchádzajúcim písomným súhlasom Objednávateľa** a že tento súhlas je vždy viazaný na povinnosť Poskytovateľa zaviazať túto tretiu osobu, aby nakladala s Dôvernými informáciami ako s dôvernými aspoň v rozsahu stanovenom v tomto článku tejto Rámcovej dohody.
15. Poskytovateľ berie na vedomie, že nie je oprávnený **bez predchádzajúceho písomného súhlasu Objednávateľa Dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely tejto Rámcovej dohody**, a to ani po ukončení platnosti a účinnosti tejto Rámcovej dohody, s výnimkou prípadu ich poskytnutia, odovzdania, oznámenia alebo sprístupnenia:
16. svojím odborným poradcom (vrátane právnych, účtovných, daňových a iných poradcov, alebo audítorov), ktorí sú buď viazaní všeobecnou profesionálnou povinnosťou mlčanlivosti stanovenou alebo uloženou zákonom alebo sú povinní zachovávať mlčanlivosť na základe písomnej dohody s Poskytovateľom,
17. svojím subdodávateľom, ak sa subdodávateľ podieľa na plnení Dohody, a ak je to potrebné pre účely plnenia povinností podľa Dohody, pričom subdodávateľ musí byť viazaný (na základe zmluvného vzťahu medzi ním a Poskytovateľom) minimálne rovnakým rozsahom povinností vo vzťahu k ochrane dôverných informácií, ako sú viazané Zmluvné strany podľa tohto článku tejto Dohody,
18. oprávnenej osobe na základe povinnosti ustanovenej zákonom, rozhodnutím súdu, prokuratúry, alebo na ich základe, alebo rozhodnutím iného oprávneného orgánu verejnej moci v medziach ich právomoci, pričom v tomto prípade Poskytovateľ bezodkladne doručí Objednávateľovi písomné oznámenie o tejto skutočnosti ešte pred sprístupnením týchto Dôverných informácií.
19. Poskytovateľ si je vedomý skutočnosti, že ak poruší povinnosti ochrany Dôverných informácií podľa tohto článku tejto Rámcovej dohody, môže si Objednávateľ uplatniť voči Poskytovateľovi zmluvnú pokutu vo výške 1.000,00 EUR (slovom: tisíc eur a nula centov) za každé preukázané porušenie. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením rovnakej povinnosti Poskytovateľa. Zmluvné pokuty podľa Dohody sú splatné do 30 dní odo dňa doručenia písomnej výzvy na ich zaplatenie Poskytovateľovi.

# Čl. X.

# Licencie

1. Ak ako výsledok poskytnutých Služieb podľa tejto Rámcovej dohody vznikne dielo v zmysle zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) (ďalej len „Dielo“), Poskytovateľ týmto udeľuje súhlas Objednávateľovi na použitie Diela, a to vo forme výhradnej, bezodplatnej, vecne, časovo a územne neobmedzenej licencie na všetky spôsoby použitia najmä v súlade s § 19 ods. 4 Autorského zákona, bez akýchkoľvek ďalších obmedzení. Objednávateľ je oprávnený, avšak nie povinný, s Dielom nakladať v rozsahu udelenej licencie. Poskytnutie licencie je viazané na moment akceptácie Diela alebo jeho časti, tzn.: Objednávateľ nadobúda licencie najneskôr dňom akceptácie Diela alebo jeho časti.

2. Poskytovateľ vyhlasuje, že je oprávnený disponovať majetkovými právami k Dielu tak, ako by bol ich výhradným disponentom a že Poskytovateľ udelil Objednávateľovi súhlas k akejkoľvek zmene alebo inému zásahu do Diela.

3. Ak akákoľvek tretia osoba, vrátane zamestnancov a subdodávateľov Poskytovateľa, bude mať akýkoľvek nárok voči Objednávateľovi z titulu porušenia jej autorských práv, práv priemyselného alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým Poskytovateľom podľa tejto Rámcovej dohody, tak sa Poskytovateľ zaväzuje:

1. bezodkladne na svoje vlastné náklady vykonať úkony, ktorými zabezpečí odstránenie tohto stavu,
2. poskytnúť Objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli Objednávateľovi v súvislosti s uplatnením vyššie uvedeného nároku tretej osoby, a
3. nahradiť Objednávateľovi akúkoľvek a všetku škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

4. Licencia udelená Objednávateľovi touto Rámcovou dohodou nemôže zaniknúť jednostranným úkonom Poskytovateľa a nezanikne ani zánikom tejto Rámcovej dohody.

# Čl. XI.

**Kontaktné údaje a doručovanie**

1. Zmluvné strany sú povinné navzájom si oznámiť svoje adresy a kontaktné osoby pre riadne plnenie si povinností v zmysle tejto Rámcovej dohody:

# na strane Poskytovateľa:

oprávnená osoba:

# na strane Objednávateľa:

oprávnené osoby:

2. Zmluvné strany sa dohodli, že všetky písomnosti doručované v súvislosti s touto Rámcovej dohodou druhej Zmluvnej strane sa považujú za doručené druhej Zmluvnej strane, ak táto Rámcová dohoda neurčuje inak,

1. v prípade doručovania prostredníctvom elektronickej pošty (e-mail) sa správa (e-mail) považuje za doručenú, dňom jej odoslania.
2. v prípade doručovania prostredníctvom pošty, kuriérom alebo v prípade osobného doručovania, doručením písomnosti druhej Zmluvnej strane s tým, že v prípade doručovania prostredníctvom pošty musí byť písomnosť zaslaná doporučene (v obálke s doručenkou) na adresu sídla uvedenú v záhlaví tejto Rámcovej dohody. Za deň doručenia písomnosti sa považuje aj deň, v ktorý príslušná Zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky doručovanej poštou na pošte, alebo v ktorý je na zásielke, doručovanej poštou príslušnej Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

3. V prípade zmeny názvu, sídla, korešpondenčnej adresy, e-mailových adries, štatutárnych orgánov, oprávnených zástupcov, bankového spojenia a čísla účtu, Zmluvná strana, ktorej sa niektorá z týchto zmien týka, oznámi druhej Zmluvnej strane túto skutočnosť, a to bez zbytočného odkladu.

# Čl. XII.

**Záverečné ustanovenia**

1. Táto Rámcová dohoda nadobúda platnosť dňom podpisu oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Rámcovú dohodu v ten istý deň, tak rozhodujúci je deň neskoršieho podpisu. Táto Rámcová dohoda nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
2. Pokiaľ v Rámcovej dohode nie je dohodnuté inak, riadia sa práva a povinnosti, právne pomery z nej vyplývajúce, vznikajúce a súvisiace, len slovenským právnym poriadkom a to najmä Obchodným zákonníkom a súvisiacimi všeobecne záväznými právnymi predpismi platnými v Slovenskej republiky.
3. Akékoľvek zmeny alebo doplnky obsahu tejto Rámcovej dohody musia byť urobené formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch Zmluvných strán. Po obojstrannom podpísaní sa stanú neoddeliteľnou súčasťou tejto Rámcovej dohody.
4. Táto Rámcová dohoda je vyhotovená v šiestich vyhotoveniach s platnosťou originálu, z ktorých Objednávateľ obdrží štyri vyhotovenia a Poskytovateľ obdrží dve vyhotovenia.
5. Zmluvné strany vyhlasujú, že sú spôsobilé na právne úkony, ich vôľa je slobodná a vážna, prejav vôle je dostatočne zrozumiteľný a určitý, zmluvná voľnosť nie je obmedzená a právny úkon je urobený v predpísanej forme. Zmluvné strany si Rámcovú dohodu prečítali a bez výhrad súhlasia s jej ustanoveniami.
6. Neoddeliteľnou súčasťou tejto Rámcovej dohody sú jej prílohy:

Príloha č. 1 - Opis predmetu zákazky - špecifikácia

Príloha č. 2 – Preberací a Akceptačný protokol

# Poskytovateľ:

V Bratislave ………………………. .........................................................

# Objednávateľ:

V Bratislave …………………....... .........................................................

# Ing. Antónia Mayerová

# Generálna tajomníčka služobného úradu Ministerstva

# investícií, regionálneho rozvoja a informatizácie

# Slovenskej republiky